PATVIRTINTA

 Kaišiadorių rajono savivaldybės kontrolieriaus

 2020 m. lapkričio 12 d. įsakymu Nr. V-13

 PRITARTA

 Kaišiadorių rajono savivaldybės tarybos

 Kontrolės komiteto 2020 m. lapkričio mėn. 11 d.

 posėdyje, protokolas Nr. V39-4

**KAIŠIADORIŲ RAJONO SAVIVALDYBĖS KONTROLĖS IR AUDITO TARNYBOS**

1. **METŲ VEIKLOS PLANAS**

**I SKYRIUS**

**BENDROJI DALIS**

Kaišiadorių rajono savivaldybės kontrolės ir audito tarnyba (toliau – Kontrolės ir audito tarnyba) metinį veiklos planą parengė, vadovaudamasi Vietos savivaldos įstatymo 27 straipsniu, Savivaldybės tarybos patvirtintu Kaišiadorių rajono savivaldybės strateginiu 2020 –

2022 metų veiklos planu.

Strateginį tikslą įgyvendinanti programa – Savivaldybės pagrindinių funkcijų įgyvendinimo ir viešosios tvarkos užtikrinimo.

Kontrolės ir audito tarnyba gyvendina Vietos savivaldos įstatyme, kituose teisės aktuose nustatytas funkcijas ir suteiktus įgaliojimus.

 **Misija**

Padėti savivaldybei tinkamai valdyti lėšas ir turtą. Skatinti viešojo sektoriaus subjektus gerinti veiklos kokybę.

**Uždaviniai**

1. Prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo

 teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

1. Siekti, kad audito rezultatai turėtų teigiamą poveikį.

**Priemonės**

Atlikti finansinius ir veiklos auditus Savivaldybės administracijoje, savivaldybės administravimo subjektuose bei savivaldybės valdomose įmonėse.

Finansinio (teisėtumo) audito tikslas yra įvertinti audituojamo subjekto finansinių ir biudžeto vykdymo ataskaitų rinkinių, metinių konsoliduotųjų ataskaitų rinkinių duomenis, savivaldybės biudžeto lėšų ir turto valdymo, naudojimo, disponavimo jais teisėtumą bei jų naudojimą įstatymų nustatytiems tikslams ir pareikšti nepriklausomą nuomonę.

Veiklos audito tikslas yra įvertinti įstaigos veiklą ekonomiškumo, efektyvumo ir rezultatyvumo požiūriu, atskleisti veiklos trūkumus ar neatitikimus bei pateikti rekomendacijas veiklai gerinti.

 Kontrolės ir audito tarnybos pagrindiniai tikslai:

1. Tobulinti audito procesą ir gerinti jo kokybę.
2. Pastoviai kelti darbuotojų kvalifikaciją.
3. Racionaliai planuoti veiklą pagal turimus išteklius.

Audito kokybei keliami aukšti reikalavimai. Kontrolės ir audito tarnyba auditą atlieka vadovaudamasi Tarptautiniais audito standartais. Jų

 taikymas susiduria su žmogiškaisiais ištekliais, kadangi audito procesas apima daugelį sričių.

Žmogiškieji ištekliai – 2 valstybės tarnautojai. Esant ribotam darbuotojų skaičiui, veiklą turime suplanuoti taip, kad būtų įgyvendintos pagrindinės Vietos savivaldos įstatyme nustatytos funkcijos.

**II SKYRIUS**

**VEIKLOS PLANAVIMAS**

|  |
| --- |
| **FINANSINIAI AUDITAI** |
| Eil. nr.  | Audito pavadinimas | Audito tikslas | Audito apimtis/objektai | Atlikimo terminas |
| 1. | Išvada dėl Kaišiadorių rajono savivaldybės 2020 metų konsoliduotųjų ataskaitų rinkinio, savivaldybės biudžeto ir turto naudojimo | 1.1. Atlikti Kaišiadorių r. savivaldybės biudžeto vykdymo ataskaitų rinkinio auditą ir pareikšti nepriklausomą nuomonę dėl Kaišiadorių r. savivaldybės biudžeto vykdymo ataskaitų duomenų tikrumo ir teisingumo.1.2. Atlikti Kaišiadorių r. savivaldybės konsoliduotųjų finansinių ataskaitų rinkinio auditą ir pareikšti nepriklausomą nuomonę dėl Kaišiadorių r. savivaldybės konsoliduotųjų finansinių ataskaitų duomenų tikrumo ir teisingumo.1.3. Pateikti išvadą dėl savivaldybės biudžeto ir turto valdymo, naudojimo ir disponavimo juo | Savivaldybės 2020 metų konsoliduotųjų finansinių, biudžeto vykdymo ataskaitų rinkiniai. Pagrindinės audito procedūros bus atliktos Kaišiadorių r. savivaldybės administracijoje.[[1]](#footnote-1) Analitinės audito procedūros bus atliktos 20 biudžetinių įstaigų, palyginami sąskaitų likučiai apskaitos registruose su nurodytais duomenimis finansinėse ataskaitose.Pagrindinės audito procedūros bus pasirinktos ir atliktos įvertinus Kaišiadorių rajono savivaldybės nekilnojamojo turto pokyčius ir jo apskaitą pagal 2020-12-31 duomenis  | iki 2021 m. liepos 15 d. |
| 2. | Finansinis (teisėtumo) auditas  | Įvertinti savivaldybės biudžeto lėšų ir turto valdymą, naudojimą, įstaigos veiklos reglamentavimo atitiktį teisės aktams | Kaišiadorių rajono švietimo ir sporto paslaugų centro užbaigiamasis auditas, pradėtas 2020 m. | 2021 m. I pusmetis |
| 3. | Finansinis auditas | Įvertinti finansinių ataskaitų rinkinio, biudžeto vykdymo ataskaitų rinkinio duomenis už 2020 metus | Kaišiadorių V. Giržado progimnazija | 2021 m. I pusmetis |
| 4. | Kaišiadorių rajono savivaldybės 2021 metų konsoliduotųjų ataskaitų rinkinio audito strategijos sudarymas | Parengti audito strategiją, joje apibrėžti audito apimtį, laiką ir kryptį, parengti audito programas, suplanuoti audito procedūras  | Peržiūrėti, atnaujinti informaciją apie Kaišiadorių rajono savivaldybės administracijoje įvykusius pokyčius, pasikeitusius teisės aktus, įvertinti apskaitos sistemos, vidaus kontrolės sistemos pokyčius, įvertinti savivaldybės 2021–2023 metų strateginį planą ir programas, suplanuotą savivaldybės biudžetą, biudžetinių įstaigų veikloje įvykusius pokyčius, patikrinti kitą reikšmingą informaciją. Tuo pagrindu įvertinti ir nustatyti galimus rizikos veiksnius bei parengti audito strategiją ir audito programas, kuriose srityse atliksime audito procedūras, kad galėtume pasisakyti dėl 2021 metų savivaldybės konsoliduotųjų ataskaitų rinkinio, savivaldybės biudžeto ir turto naudojimo. | Iki 2021 m. gruodžio 1 d. |
| 5. | Finansinis (teisėtumo) auditas pagal Savivaldybės tarybos pavedimą | Atlikti veiklos plane nenumatytą finansinį auditą | Savivaldybės administracija, savivaldybės administravimo subjektai | Pagal pavedime nurodytą terminą |
|  **VEIKLOS AUDITAI** |
| Eil. nr. | Audito pavadinimas | Audito tikslas | Atlikimo terminas |
| 1. | Veiklos auditas | Atlikti 1 veiklos auditą, kurio tikslas bus pasirinktas, parengus audito strategiją ir įvertinus rizikos sritis | 2021 m. II pusmetis  |
| **KONTROLĖS FUNKCIJOS** |
| Eil. nr. | Pavadinimas | Tikslas | Vykdymo terminas |
| 1. | Išvadų Savivaldybės tarybai teikimas  dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės valdomų įmonių imamas paskolas | Išvados reikalingos Savivaldybės tarybai priimti sprendimus dėl paskolų ėmimo ir teikimo, garantijų suteikimo | Pagal poreikį |
| 2. | Rengia ir Savivaldybės tarybai teikia išvadas dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų | Išvada reikalinga Savivaldybės tarybai priimti sprendimus | Pagal poreikį |
| 3. | Audituojamiems subjektams pateiktų rekomendacijų įgyvendinimo stebėsena | Prižiūrėti, kaip viešojo sektoriaus subjektai ištaiso audito metu nustatytus jų veiklos trūkumus ir pažeidimus  bei įgyvendina pateiktas rekomendacijas | Nuolat |
| 4. | Gyventojų prašymų, pranešimų, skundų ir pareiškimų dėl savivaldybės lėšų ir turto, patikėjimo teise valdomo valstybės turto valdymo, naudojimo ir disponavimo juo nagrinėjimas  | Pateikti išvadas dėl tokio tyrimo rezultatų | Pagal pavedimuose nurodytus terminus |
| **TARNYBOS VEIKLOS KITOS FUNKCIJOS** |
| Eil. nr. | Pavadinimas | Tikslas | Vykdymo terminas |
| 1. | Parengti Kontrolės ir audito tarnybos 2020 metų veiklos ataskaitą | Pateikti Savivaldybės tarybai  | Iki 2021 m. gegužės 31 d.  |
| 2.  | Parengti Kontrolės ir audito tarnybos 2022 metų veiklos plano projektą | Pateikti Savivaldybės tarybos Kontrolės komitetui, supažindinti Valstybės kontrolę ir savivaldybės Centralizuotą vidaus audito tarnybą  | Iki 2021 m. lapkričio 15 d.  |
| 3. | Įstatymų ir kitų teisės aktų nustatyta tvarka teikti informaciją valstybės ir savivaldybės institucijoms | Teikti su įstaigos funkcijų vykdymu susijusią informaciją | Pagal poreikį |
| 4. | Leisti įsakymus, vykdyti personalo valdymo funkcijas, organizuoti valstybės tarnautojų mokymą ir kvalifikacijos tobulinimą | Organizuoti Kontrolės ir audito tarnybos veiklą | Nuolat |
| 5. | Sutvarkyti tarnybos 2019 metų dokumentų bylas, parengti trumpai saugomų bylų sąrašą, nuolat ir ilgai saugomų bylų apyrašus, suderinti su Kauno regioniniu valstybės archyvu. Parengti ir suderinti Kontrolės ir audito tarnybos 2022 metų dokumentacijos planą ir dokumentų registrų sąrašą.  | Sutvarkyti, parengti bylas saugojimui.Parengti ir suderinti dokumentacijos planą, dokumentų registro sąrašą | II pusmetis |
| 6. | Teikti informaciją Vyriausybės atstovui, Kontrolės komitetui, dalyvauti komitetų, komisijų posėdžiuose ir kt. | Vykdyti priskirtas funkcijas | Pagal poreikį |
| 7. | Teikti Valstybės kontrolei duomenis apie savivaldybės konsoliduotųjų ataskaitų rinkinio audito rezultatus bei dokumentus, reikalingus išorinei peržiūrai atlikti. | Vykdyti priskirtas funkcijas | iki 2021 m. liepos 15 d.; pagal pareikalavimą |

\_\_\_\_\_\_\_\_\_\_\_\_\_\_\_\_\_\_\_\_\_

1. Audito sritys bus pasirinktos parengus audito strategiją 2020 m. gruodžio mėn. [↑](#footnote-ref-1)